

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**SOCIĀLO JAUTĀJUMU KOMITEJAS SĒDES**

**PROTOKOLS**

2025.gada 20.martā **Nr.2**

Sēde sasaukta: plkst. 1300

Sēde atklāta: plkst. 1300

Sēdes veids:kārtējā, atklāta

Sēdes laikā tiek veikts audioieraksts

**Sēdi vada:**

Daugavpils valstspilsētas pašvaldības domes Sociālo jautājumu komitejas priekšsēdētāja Nataļja Kožanova

**Sēdē piedalās komitejas locekļi:**

Līvija Jankovska

Jānis Lāčplēsis

Viktorija Sporāne-Hudojana

Ivars Šķinčs

Dmitrijs Valainis

Aleksejs Vasiļjevs

Daugavpils valstspilsētas pašvaldības domes priekšsēdētāja vietnieks, Domes deputāts V.Kononovs

Daugavpils valstspilsētas pašvaldības administrācijas darbinieki: M.Dimitrijeva, R.Golovans, I.Šalkovskis

Daugavpils valstspilsētas pašvaldības iestādes darbinieki: M.Gerasimova, K.Cimoška, D.Matisāne

**Sēdi protokolē:**

Daugavpils pašvaldības centrālās pārvaldes Lietvedības un saimnieciskā nodrošinājuma nodaļas Lietvedības pārzine – I.Lauska

**Darba kārtība:**

1. Par grozījumiem Daugavpils valstspilsētas pašvaldības domes 2023.gada 27.jūlija saistošajos noteikumos Nr.10 „Sociālās garantijas bārenim un bez vecāku gādības palikušajam bērnam”.
2. Par grozījumiem Daugavpils valstspilsētas pašvaldības domes 2023.gada 14.septembra saistošajos noteikumos Nr.14 „Pašvaldības sociālie pakalpojumi”.
3. Par grozījumiem Daugavpils valstspilsētas pašvaldības domes 2023.gada 30.novembra saistošajos noteikumos Nr.26 „Papildu sociālās palīdzības un brīvprātīgo iniciatīvu pabalsti”.

**1.**

**Par grozījumiem Daugavpils valstspilsētas pašvaldības domes 2023.gada 27.jūlija saistošajos noteikumos Nr.10 „Sociālās garantijas bārenim un bez vecāku gādības palikušajam bērnam”**

Ziņo Daugavpils valstspilsētas pašvaldības iestādes „Sociālais dienests” vadītāja M.Gerasimova.

M.Gerasimova informē par veiktajiem grozījumiem un lūdz grozīt 15.4.1 apakšpunktu un izteikt to šādā redakcijā:

“15.4.1 Šo saistošo noteikumu 13.4. un 13.6.2. apakšpunktā minēto pabalstu tiesīgs saņemt arī pilngadību sasniedzis bērns līdz 24 gadu vecumam, ja viņš turpina vispārējās vai profesionālās izglītības iegūšanu klātienē.”

J.Lāčplēsis jautā, vai tagad šīs ģimenes saņems pabalstu bez materiālā stāvokļa izvērtēšanas?

M.Gerasimova atbild, ka tā ir bijusi drukas kļūda, ģimenes jau iepriekš saņēma un turpinās saņemt pabalstu bez materiāla stāvokļa izvērtēšanas.

I.Šķinčs jautā, vai faktiskās izmaksas ir domātas konkursa kārtībā ēdināšanas uzņēmuma piedāvātā cena?

M.Gerasimova atbild, ka jā.

N.Kožanova aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Atklāti balsojot: „par” – 7 (L.Jankovska, N.Kožanova, J.Lāčplēsis, V.Sporāne-Hudojana, I.Šķinčs, D.Valainis, A.Vasiļjevs), „pret” – nav, „atturas” – nav, **Sociālo jautājumu komiteja nolemj:**

atbalstīt lēmuma projektu „Par grozījumiem Daugavpils valstspilsētas pašvaldības domes 2023.gada 27.jūlija saistošajos noteikumos Nr.10 „Sociālās garantijas bārenim un bez vecāku gādības palikušajam bērnam”” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotāja Daugavpils valstspilsētas pašvaldības domes sēdē noteikta Sociālo jautājumu komitejas priekšsēdētāja N.Kožanova.

**2.**

**Par grozījumiem Daugavpils valstspilsētas pašvaldības domes 2023.gada 14.septembra saistošajos noteikumos Nr.14 „Pašvaldības sociālie pakalpojumi”**

Ziņo Daugavpils valstspilsētas pašvaldības iestādes „Sociālais dienests” vadītāja M.Gerasimova.

M.Gerasimova informē par veiktajiem grozījumiem.

I.Šķinčs jautā, kāda ietekme būs uz pašvaldības budžetu, vai būs nepieciešami papildus līdzekļi?

M.Gerasimova atbild, ka uz doto brīdi papildus finansējums nav nepieciešams.

J.Lāčplēsis jautā, vai pakalpojumu bezmaksas aprūpe mājās saņem tikai ģimenes, kurām ir trūcīgas ģimenes statuss?

M.Gerasimova atbild, ka mājas aprūpes saņemšanai ir vairāki nosacījumi.

J.Lāčplēsis jautā, vai pašvaldībai ir tiesības noteikt, ka arī maznodrošinātas ģimenes var saņemt šo pakalpojumu bezmaksas?

M.Gerasimova atbild, ka pašvaldībai laikam ir šādas tiesības.

J.Lāčplēsis jautā, vai darba grupa ir izskatījusi šo iespēju?

M.Gerasimova atbild, ka nav izskatījusi.

J.Lāčplēsis izsaka priekšlikumu papildināt 19.2.apakšpunktu ar vārdiem „vai maznodrošinātas ģimenes statuss” un izteikt to šādā redakcijā:

„19.2. pensijas vecuma persona un persona ar invaliditāti, kura dzīvo viena, vai vienā mājsaimniecībā ar personu, kura sava veselības stāvokļa dēļ, vai vecuma dēļ nespēj nodrošināt nepieciešamo aprūpi, un mājsaimniecībai ir piešķirts trūcīgas mājsaimniecības statuss *vai maznodrošinātas ģimenes statuss*, vai personas apgādniekam noteikta I grupas invaliditāte vai piešķirts trūcīgas mājsaimniecības statuss;”.

A.Vasiļjevs jautā, cik liels papildus finansējums būs nepieciešams, lai varētu nodrošināt pakalpojumu bezmaksas aprūpe mājās arī maznodrošinātajiem?

M.Gerasimova atbild, ka nezin.

N.Kožanova aicina deputātus balsot par J.Lāčplēša priekšlikumu.

Atklāti balsojot, „par”– 2 (J.Lāčplēsis, I.Šķinčs), „pret” – nav, „atturas” – 5 (L.Jankovska, N.Kožanova, V.Sporāne-Hudojana, D.Valainis, A.Vasiļjevs), **Sociālo jautājumu komiteja nolemj**:

neatbalstīt J.Lāčplēša priekšlikumu.

N.Kožanova aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Atklāti balsojot: „par” – 6 (L.Jankovska, N.Kožanova, J.Lāčplēsis, V.Sporāne-Hudojana, D.Valainis, A.Vasiļjevs), „pret” – nav, „atturas” – 1 (I.Šķinčs), **Sociālo jautājumu komiteja nolemj:**

atbalstīt lēmuma projektu „Par grozījumiem Daugavpils valstspilsētas pašvaldības domes 2023.gada 14.septembra saistošajos noteikumos Nr.14 „Pašvaldības sociālie pakalpojumi”” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

J.Lāčplēsis lūdz līdz domes sēdei sagatavot informāciju cik liels papildus finansējums būs nepieciešams, lai varētu nodrošināt pakalpojumu bezmaksas aprūpe mājās arī maznodrošinātajiem.

Jautājuma ziņotāja Daugavpils valstspilsētas pašvaldības domes sēdē noteikta Sociālo jautājumu komitejas priekšsēdētāja N.Kožanova.

**3.**

**Par grozījumiem Daugavpils valstspilsētas pašvaldības domes 2023.gada 30.novembra saistošajos noteikumos Nr.26 „Papildu sociālās palīdzības un brīvprātīgo iniciatīvu pabalsti”**

Ziņo Daugavpils valstspilsētas pašvaldības iestādes „Sociālais dienests” vadītāja M.Gerasimova.

M.Gerasimova informē par veiktajiem grozījumiem.

I.Šķinčs jautā, vai ir nepieciešami papildus 168 000,00 *euro* gadā?

M.Gerasimova atbild, ka šie līdzekļi ir uz kalendāro gadu, bet summa būs mazāka, jo saistošie noteikumi stāsies spēkā apmēram ar 1.maiju un līdz ar to finansējums jau būs mazāks. Papildina, ka šogad ir ekonomija no mājokļa pabalsta, kuru varēs novirzīt uz jaunajiem pabalstiem. Gadījumā, ja līdzekļu nepietiks, tad vērsīsies ar lūgumu piešķirt papildus līdzekļus.

J.Lāčplēsis jautā, vai atbalstu jaunajiem pakalpojumiem (intravitreālās injekcijas, diabētiskās pēdas aprūpe) varēs saņemt tikai vēršoties SIA „Daugavpils reģionālā slimnīca” (turpmāk – DRS) vai jebkurā Latvijas republikas stacionārā?

K.Cimoška atbild, ka varēs saņemt jebkurā ārstniecības iestādē.

J.Lāčplēsis jautā, kāpēc pielikumā ir pielikta informācija tikai no DRS?

K.Cimoška atbild, ka DRS pirmie sāka praktizēt šo injekciju Latvijā.

A.Vasiļjevs jautā, vai ir zināms cik pašvaldībai izmaksās pacienta līdzmaksājuma dienu skaita palielināšana stacionārā?

M.Gerasimova atbild, ka nav zināms.

J.Lāčplēsis lūdz līdz domes sēdei sagatavot informāciju cik liels papildus finansējums nepieciešams, ja pensionāriem pabalstu pacienta līdzmaksājuma segšanai mainīt no 6 dienām uz 8 dienām.

J.Lāčplēsis izsaka priekšlikumu noteikumu 43.punktā mainīt skaitli un vārdu „6 (sešām)” ar skaitli un vārdu „8 (astoņām)”.

N.Kožanova aicina deputātus balsot par J.Lāčplēša priekšlikumu.

Atklāti balsojot, „par”– 2 (J.Lāčplēsis, I.Šķinčs), „pret” – nav, „atturas” – 5 (L.Jankovska, N.Kožanova, V.Sporāne-Hudojana, D.Valainis, A.Vasiļjevs), **Sociālo jautājumu komiteja nolemj**:

neatbalstīt J.Lāčplēša priekšlikumu.

N.Kožanova aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Atklāti balsojot: „par” – 7 (L.Jankovska, N.Kožanova, J.Lāčplēsis, V.Sporāne-Hudojana, I.Šķinčs, D.Valainis, A.Vasiļjevs), „pret” – nav, „atturas” – nav, **Sociālo jautājumu komiteja nolemj:**

atbalstīt lēmuma projektu „Par grozījumiem Daugavpils valstspilsētas pašvaldības domes 2023.gada 30.novembra saistošajos noteikumos Nr.26 „Papildu sociālās palīdzības un brīvprātīgo iniciatīvu pabalsti”” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotāja Daugavpils valstspilsētas pašvaldības domes sēdē noteikta Sociālo jautājumu komitejas priekšsēdētāja N.Kožanova.

Sēde slēgta plkst. 1330

Sociālo jautājumu

komitejas priekšsēdētāja  /*personiskais paraksts*/ N.Kožanova

Protokoliste:

Daugavpils pašvaldības centrālās pārvaldes

Lietvedības un saimnieciskā nodrošinājuma nodaļas

Lietvedības pārzine /*personiskais paraksts*/ I.Lauska